
„Spustite sieť z pravej strany“(Jn21,6)

Milí priatelia,
srdečne Vás pozývame na Jesennú obnovu Manželských stretnutí 2026, ktorá je určená pre účastníkov letných kurzov Manželských stretnutí, Manželských stretnutí starých rodičov a seniorov a Manželské puto 20 a viac rokov spolu. Príďte načerpať novú silu do Vašich vzťahov, zdieľať skúsenosti a prežiť spoločný čas v kruhu spoločenstva.
 Základné informácie
· Termín: 20. – 22. november 2026
· Miesto: SOŠ dopravná, Školská 66, Trenčín (spoločenské a ubytovacie priestory)
· Začiatok: Piatok o 19:00 (úvodné stretnutie, svätá omša a skupinky – začíname bez piatkovej večere)
· Koniec: Nedeľa po obede

 Program a hostia
Pripravené sú pre Vás zaujímavé prednášky a svedectvá z dielne účastníkov kurzu MS a pozvaných hostí.
Naši hostia sa budú venovať témam duševného zdravia a rodinných financií, manželia téme výchovy detí a odovzdávaniu viery v rodine.
Tešiť sa môžete aj na sobotný cestovateľsko-pútnický večer.
(podrobnejší program s menami aj časmi bude zverejnený neskôr)
 Ubytovanie a dôležité obmedzenia
· Účasť detí: Z organizačných a kapacitných dôvodov nie je možná účasť detí. 
· Kapacita: Škola ponúka 30 trojposteľových izieb. Keďže očakávame vyššiu účasť, ako sú kapacitné možnosti ubytovania, tak Vás prosíme:
· Ak máte možnosť dochádzať z domu alebo od známych, využite to a uveďte to do návratky.
· Ak máte možnosť ubytovať iných vzdialenejších účastníkov, vyznačte to, prosím, v návratke.

 Účastnícky poplatok a platba
· Kompletný pobyt (ubytovanie + strava): 82 € / osoba (164€ / manželský pár)
· Iba strava (2x obed + sobotná večera, bez ubytovania): 33 € / osoba
· (V sume je započítaný aj príspevok na prenájom sály a réžiu. Škola nevystavuje individuálne faktúry a nie je možné uplatniť rekreačný poukaz.)

Pokyny k platbe:	Sumu uhraďte najneskôr do 13. 11. 2026
· Číslo účtu:		SK34 8330 0000 0026 0316 6850
· Názov účtu:	Starnutím k múdrosti
· Správa pre prijímateľa: Obnova a [Vaše Priezvisko]

 Ako sa prihlásiť?
Vyplňte, prosím, priloženú návratku a obratom nám ju pošlite alebo sa nahláste telefonicky, osobne....
Kontakt pre účastníkov Jesennej obnovy z letného kurzu MSS a MP20+:
· e-mail:	seniorskems@gmail.com
· mobil:	0915 640 008  Evka Pekárová

Tešíme sa na spoločne strávený čas!

NÁVRATKA
	Manželia – priezvisko, mená
	

	Zúčastníme sa
	áno                 nie

	Ubytovanie v ŠI s plnou penziou
	áno                 nie

	Môžeme ubytovať iných účastníkov
	uveďte počet lôžok, ktoré môžete poskytnúť     

	Strava – diéta
	

	Poznámka

